Rybitví

Municipo Rybitví situas en Ĉeĥio, regiono Pardubice, distrikto Pardubice, en ebenaĵo de rivero Elbo, 7 km nordokcidente de urbo Pardubice, 3 km sudoriente de urbo Lázně Bohdaneč. Vivas ĉi tie  ().

 Historio 
La unua skriba mencio pri vilaĝo Rybitví devenas el la jaro 1377, kiam Albrecht de Cimburk, posedanto de burgo Blatník, vendis la burgon kun urbeto Bohdaneč kaj vilaĝoj Bystřec, Rybitví, Černá u Bohdanče kaj Lhotka Blatníkovská al Jan el Orel, abato de monaĥejo de Opatovice. En posedaĵo de la monaĥejo la vilaĝo Rybitví restis ĝis detruo de la klostro fare de husanoj. Poste ĝi fariĝis havaĵo de Diviš Bořek el Miletínek, pli malfrue de familiaro Pernštejn ktp.
Sed la origina vilaĝo Rybitví devis fine de 1930-aj jaroj cedi al disvolvo de ĥemia produktado, konstruo de ĥemia fabriko.
La vilaĝon ligas kelkfoje en ĉiu horo kun la regiona urbo Pardubice kaj kun baneja urbo Lázně Bohdaneč trolebusaj lineoj.
Proksima ĉirkaŭaĵo, la arbarriĉa fiŝlaga baseno de Bohdaneč kaj la regiona urbo Pardubice proponas vastajn eblecojn de aktiva ripozo.

 Loĝantaro 

 Vidindaĵoj 
La vilaĝo Rybitví estas konata aparte kiel naskiĝloko de kuzoj František kaj Václav Veverka, kiuj en la jaro 1827 inventis "ruchadlo-n", simplan antaŭformon de ĉarplugilo. Sur estinta forĝejo estas memorplato, sur la korto de ĝi monumento de la kuzoj kaj proksime memoraĵo "al la unua sulko" el la jaro 1927 de arĥitekto Josef Gočár.

 Esperanto 
En Rybitví estas konstruista mezlernejo kaj metilernejo kun bone ekipita loĝhejmo. En tiu ĉi institucio organizis Klubo de Esperantistoj D-ro Schulhof Pardubice jam kejkajn internaciajn Esperantajn renkontiĝojn, ekzemple 10-tagan seminarion pri Freinet-pedagogio de ICEM - Internacia Celado por Edukado Moderna per Esperanto en la jaro 1993 kaj solenan renkontiĝon okaze de centjariĝo de Esperanto en Pardubice.

 Literaturo 
 Marek Podhorský: Pardubický kraj. Eldonis freytag & berndt, eldonejo en Prago en 2004.
 Dr. E. Poche, DrSc. a kol. – Umělecké památky Čech. Eldonis Akademia en Prago en 1978.

 Vidu ankaŭ 
 Kuzoj Veverkidoj

Kategorio:Vilaĝoj en distrikto Pardubice
Kategorio:Municipoj en distrikto Pardubice
Kategorio:Setlejoj en Orientelba tabulo
Kategorio:Setlejoj sur Elbo